
DISPUTATIO  MEDICA 


INAUGURALIS, 

D  E 

DEBILIUM  PALPITATIONE, 


I.  l^TE  summas  vires  temere  intendere- 

^  mus,  natura  prohibuit ;  quas  pro- 
fe6lo  nostra  corpora  ita  finxit  et  fabricata  est, 
ut  musculos  diu  vehementissime  exercere  non 
possimus,  quin  dolore  et  fatigatione  ple&amur. 

II.  Etiamsi  vero  conditio  corporis,  quam 
efficit  fatigatio,  morbida  appareat,  non  tamen 

morbus  habetur.  Spiritus  quidem  solito  fre- 

\ 

A  quentior, 

quentior,  difficilior,  et  magis  anxifera  est  ; 
arteriae  celerius  moventur ;  atque  magnopere 
debilitatur  corpus  :  tamen  haec  mala  tam  ro¬ 
bustos  et  validos  afficiunt,  quam  delicatos  et 
infirmos  ;  atque  non,  sicuti  morbi,  medicina 

r 

sanantur,  sed  intermissione  laboris,  quiete  et 
somno. 

III.  Cor,  licet  ita  natura  formatum,  ut, 
dum  vivitur,  motus  perpetuet,  tamen,  etiam 

V  - 

in  robustissimo  homine,  cum  repentinis  animi 
motibus,  tum  vehemente  corporis  exercita¬ 
tione,  haud  raro  multum  perturbatur.  Ter¬ 
rificis  subito  oblatis,  initio  debilitari  videtur  ; 
namque  vel  motum  intermittit,  vel  ter  qua- 
terve  trepido  palpitat  et  igneo  quasi  mo¬ 
tu,  dum  molestissima  simul  praecordiorum 
gravitas  urget.  Brevi  vero  post,  solito  vehe¬ 
mentius  micat  Vehementiores. tamen  hujus¬ 
modi  motus,  quippe  cum  vel  robustissimos  ho¬ 
minum  afficiant,  vix  morbidi  habendi  sunt ; 

saltem 

saltem  haudquaquam  cum  iis  conferendi,  qui 
ex  vitiis  ipsius  cordis,  vicinarumve  ei  partium, 

vel  ex  morbida  totius  corporis  mobilitate,  ori¬ 
untur. 

IV.  Quando  nobiscum  consideramus,  qua¬ 
lis  sit  fabrica,  quis  usus,  organorum,  quibus 
sanguis  in  irrequietum  ambitum  movetur;  est, 

quamvis  morbida  cadavera  non  incidamus, 

»  * 

quamobiem  suspicemur  fore,  ut  levi  causa 
non  solum  eorum  motus  turbentur,  sed  etiam 
labefactetur  totius  corporis  valetudo.  In  mul¬ 
tis,  porro,  uti  ex  patefa&is  morbidorum  cadave¬ 
ribus  verisimillimum  est,  quibus,  dum  manet 
vita,  cor  inordinate  movetur,  hoc  organum  vei 
fabrica,  vel  forma,  vel  magnitudine  morbidum 
est.  Inordinati  cordis  motus,  qui  ex  his  cau¬ 
sis  oriuntur,  morbum  constituunt,  qui  a  noso - 
logis  nominatur  palpitatio  cardiaca. 


V 

V.  Morbus  vero,  quem  persequi  mihi  in 
animo  est,  quique  palpitatio  debilium  appel¬ 
lari  potest,  a  palpitatione  modo  didla  hoc  dif¬ 
fert,  quod  ex  nulla  cordis  ipsius,  vicinarumve 
ei  partium,  pravitate  oritur. 

VI.  Palpitatio  debilium,  inter  quam,  et  mo¬ 
tus  cordis  abnormes,  quibus  vel  validissimi 
interdum  afficiuntur,  hoc  interest,  quod  aliis 
causis  vel  saltem  levioribus  excitatur,  defi¬ 
niri  potest  his  verbis  : 

“  Motus  cordis  vehemens ,  anxietas ,  prcecor - 
£S  diorum  gravitas,  a  causis  sano  homini  in- 
H  nocuis  orienti q,  absque  vitio  organico 


Signa. 

VII.  Qui  ad  palpitationem  proclives  sunt, 
ii  causis  afficiuntur  adeo  levibus,  ut  complu¬ 
ribus  quotidie  accessionibus  vexentur  ;  atque 
etiam  temporibus,  quibus  fruuntur  palpitationis 
intercapedine,  eorum  corda  levibus  haud  raro 
causis  inordinate  moventur. 

VIII.  Palpitatio,  qualis  opportunos  primum 
adoritur,  had  raro  levissima  est.  Cor  enim, 
intermisso  uno  pulsu  alterove,  protinus  semel 
idtus  bisve  solito  vehementius  iterat  ;  simul- 
que  aeger  premitur  gravitate  praecordiorum 
et  anxietate,  ad  quae  levanda  tussit,  aut  suspi¬ 
ria  ingeminat. 


IX. 

IA.  Augescente  vero  in.  palpitationem  pro¬ 
clivitate,  cor  frequentius  motus  intermittit ; 
neque  raro,  post  singulas  intermissiones,  ejus 
motus,  quamvis  haud  multo  concitatiores  so¬ 
lito,  ab  aegro  ipso  sentiuntur.  Hujusmodi 
tamen  palpitatio,  qua  graviorem  mortalium 
haud  pauci  nunquam  patiuntur,  tantillum  mo¬ 
lestiae  affert,  ut  medicinam  vix  desideret. 

X.  Procedente  autem  tempore,  atque  incres¬ 
cente  proclivitate,  motus  cordis  ciim  vehe- 
mentiores  fiunt  tum  frequentiores,  demumque 
molestissimum  sane  morbum  constituunt. 

« 

* 

XI.  Nimius  cordis  motus,  seu  palpitatio, 
peiiodis,  ut  apte  dicit  Senacius,  redit,  ple¬ 
rumque  protinus  post  pastum  vel  decubitum, 
et  incerto  tempore  remittit 


XII. 


*  Vid.  Senac.  De  Cceur ,  liv.  vi.  chap.  ix.  §  i0 

XII.  Aliquando  palpitatio  cordis  subito 
accedit.  Nonnunquam  vero  accessionem  prae- 
nunciat  rubor  faciei ;  nonnunquam  sensus  suf¬ 
focationis ;  modo  affe&iones  cerebri  et  sensu¬ 
um  ;  modo  praecordiorum  gravitas,  et  stoma¬ 
chi  alvique  inflatio 

XIII.  Nonnunquam,  accessionis  initio,  pul¬ 
sus  arteriarum  inaequales  sunt,  vel  etiam  in¬ 
termittentes  ;  atque  interea  homo  anxius  est, 
suspiria  compluries  ingeminat,  et  cum  difficul¬ 
tate  spirat.  Haec  vero  mala  brevi  in  gravio¬ 
ra  transeunt. 

XIV.  Quo  tempore  pulsus  arteriarum  sub- 

\ 

inde  intermittunt,  eodem  plerumque  tardio¬ 
res  sunt,  vel  saltem  non  citatiores  solito.  In¬ 
termissio,  aequis  nonnunquam  intervallis,  ac¬ 
cidit  ;  atque  proximus  pulsus  'solito  vehe¬ 
menti  or 

*  Vid.  Senac.  De  CGeur)  liv.  vi.  chap.  ix.  §  12. 

mentior  est,  simul  que  apgrum  premit  maxima 
anxietas.  Interdum  cor  i&us  ingeminare  vi¬ 
detur,  etiamsi  carpi  arteria  admoto  digito 
duntaxat  unum  i&um  impingat.  Brevi  vero 
post,  intermissionibus  cessantibus,  arteriae  va¬ 
lidius  simulque  ordinatius  moveri  incipiunt. 
Aliquando,  intervallis  solito  longioribus,  cor 
semel  bisve  moleste  subsultat :  at,  haud  raro, 
hoc  vel  non  observat  aeger,  vel  non  reminisci¬ 
tur. 

XV.  Quo  modo  cunque  palpitatio  adoria- 
tur,  pulsus  arteriarum  brevi  post  celeriores 
fiunt ;  dein,  fere  ad  finem  accessionis  usque, 
iidem  manent,  nisi  forte,  id  quod  interdum 
accidit,  causis  quibusdam  tardiores  fiant,  aut 
adhuc  celeriores  *. 


XVI. 


*  Vid.  Senac.  De  Cceur ,  loc.  fupra  citat. 

XVI.  Interea  cor  insolita  vi  in  costas  con¬ 
tiguas  arietat,  atque  singulis  pulsibus  ipsum 
dolet,  magnamque  simul  movet  anxietatem. 
Tanto  interdum  momento  costas  ferit,  ut  sin¬ 
gulis  impetibus  has  elevet,  et  i6tus  ejus  astan¬ 
tibus  exaudiantur. 

XVII.  Violentis  cordis  motibus,  arterias 
majores,  eas  in  primis,  in  quas  sanguis,  ex 
eorde  expulsus,  cursu  redlissimo  impellitur, 
prre  caeteris  excitantur.  Pulsus  carotidum , 
pariter  atque  cordis  ipsius,  ab  aegro  non  tac¬ 
tu  modo  percipiuntur,  sed,  uti  putat,  audi¬ 
tu  quoque.  Pulsus  enimvero  carotidum,  ma¬ 
xime  quando  recumbit  aeger,  interdum  sen¬ 
sum  excitant,  ei7  quem  soni,  adeo  similem, 
ut  aegro,  ex  somno  timenti,  extrinsecus  exci¬ 
tatus  videatur. 


XVIII.  In  accessionibus  gravioribus  arte¬ 
riae,  etiam  cum  nullum  cordi  insit  vi- 

B  tium, 


IO  Idisputatio  medica 

tium  #,  tanta  vi  micant,  ut  singulis  earum 
idibus,  qui  ab  aegro  a  capite  ad  calcem  seri*, 
tiuntur,  totum  corpus  contremiscat. 

XIX.  Quoties,  minuto  femporis,  arteriae 
tnicent,  exploratu  difficile  est  j  cum  praeser¬ 
tim,  diversis  aegris  et  temporibus,  atque  di¬ 
versis  quoque  causis  et  corporis  conditione, 
palpitantium  arteriae  motus  varient.  Centies 

nonnunquam  et  quadragies,  minuto  temporis, 
pulsant ;  neque  dubito,  quin  interdum  multo 
adhuc  frequentius  moveantur.  Nonnun¬ 
quam,  inter  accessionem,  adeo  praecipitanter 
subsultant,  ut  nemo  earum  motus  numerare 
possit. 

XX.  Tam  ih  levioribus  accessionibus, 
quam  in  intervallis,  arteriae  nonnunquam  mo¬ 
tus 

-■« 

$  Vid.  Morgagn.  Epijt*  xxiv.  nutn.  34.  et  35», 
necnon  Bpiji .  lxiv.  num.  10.  et  42.  et  13. 

tus  intermittunt ;  sed  in  gravioribus  accessio** 
nibus,  in  quibus  citatissime  moventur,  inter¬ 
mittunt  motus  rarissime.  At  non  intervallis 
modo,  verum  vi  quoque  et  celeritate,  motus 
arteriarum  admodum  varii  sunt.  Utcunque 
vero  caeteroquin  varient,  sunt  plerumque  ali* 

i  ^ 

quanto  molliores. 

XXI.  Arteriis  autem  non  nimis  creden¬ 
dum  est,  fallacissimae  sane  rei  ;  quia  saepe 
istae,  caeteris  paribus,  lentiores  celerioresve 
sunt,  et  aetate,  et  sexu,  et  corporum  natura. 
Saepe  eas  concitant  et  resolvunt  exercitatio, 
et  metus,  et  ira,  et  quilibet  alius  animi  affecr 
tus  :  adeo  ut,  ctim  primum  medicus  venit, 

-•  -•  •  -  *  V-  . 

solicitudo  aegri  dubitantis,  quomodo  illi  se 
habere  videatur,  eas  moveat.  Quas  arterias 
&utem  conspe&us  medici  movet,  quam  facile 
mille  res  turbant  *  ! 

XXII. 

*  Vid.  Aur.  Corn.  Ceis.  De  Medicina ,  lib.iix. 
cap.  vi. 

XXII.  Per  totam  accessionem,  operosa  spi¬ 
randi  difficultas  est.  Musculi,  ii  in  primis* 
quorum  est  costas  elevare,  tanquam  delassati 
aut  debiles,  aegre,  neque  nisi  voluntate  impe¬ 
ritante,  sese  sic  contrahunt  et  costas,  attollunt* 
ut  spiritus  hauriatur. 

XXIII.  Haec  tamen  (xxn.)  difficilis  re¬ 
spiratio,  ab  ea,  qua  laborant  sani  homines  ve- 
hemente  exercitatione  fatigati,  aliqua  ex  par¬ 
te  differt.  Fatigati  magnam,  aeris  animabilis 
copiam  desiderant,  quae  dissociet  et  auferat 
hydrogenium  carbonatumf  quo  eorum  sanguis* 
dum  per  magnam  arteriam,  rivulosque  innu¬ 
meros  hinc  orientes,  diffunditur  in  omne  cor¬ 
pus,  inquinatur  et  nigrescit.  Musculi*  quo¬ 
rum  motibus  spiritus  hauritur  et  emittitur* 
communi  corporis  commodo  consulentes,  sua 
sponte  se  solito  frequentius  enixiusque  contra¬ 
hunt,  vicissimque  relaxant ;  neque  voluntas 
eorum  motus  inhibere  potest,  donicum  motus 

cordis 

cordis  arteriarumque  nimii,  quos  concitavit 
vehemens  exercitatio,  aliquantum  tempe¬ 
rati  fuerint.  Palpitantes  vero,  inter  diffici¬ 
lem  respirationem,  quae  tantam  iis  molestiam 

1 

et  anxietatem  affert,  motus  musculorum,  quo¬ 
rum  ope  respirant,  voluntatis  arbitrio  paulisper 
intermittere  possunt.  Quoties  autem  hoc  fa¬ 
ciunt,  toties  protinus  augentur  anxietas  et 
praecordiorum  gravitas.  Spiritum  igitur  ve¬ 
hementer  hauriunt  et  frequenter ;  non  tam 
ex  aeris  vitalis  desiderio,  quam  ut  mala,  qui¬ 
bus  affliguntur,  leviora  reddant. 

XXIV.  Accessionibus  levioribus,  oscitare 
subinde,  et  suspiria  ex  imo  pedore  ducere, 
haud  insolitum  est.  Ne  hoc  faciat,  simulque 
ut  brevem  malorum  intercapedinem  capiat, 
aeger,  dedita  opera,  et  summis  viribus  tussim 
molitur.  Gravioribus  accessionibus,  rarius 
oscitat  quidem,  sed  spiritus  continuum  suspira¬ 
tum  simulat.  Interdum  tanquam  musculo¬ 


rum 

rum  convulsione  anima  ducitur:  at  hoc  sae¬ 
pius  accidit,  dum  inclinat  accessio,  vel  post* 
quam  desiverit,  quam  dum  increscit,  vel  sub¬ 
sistit. 

XXV.  Eorum,  quibus  corda  palpitant, 
animus  corpus  afficit,  corporeque  afficitur  vi- 
cissim.  Tantum  enim  alteri  cum  altero  con¬ 
sortium  intercedit,  ut  animi  ainxietate  aut  ti¬ 
more  palpitatio  cordis  oriatur;  atque,  dum 
cor  palpitat,  animus  fere  semper  anxius  sit  et 
meticulosus. 

XXVI.  Inter  accessionem  animus  solito 
irritabilior  videtur.  iEger  levissimis  causis  af¬ 
ficitur  :  eum  repens  quilibet  sonus  excitat ;  om¬ 
nis  aura  territat ;  eique  non  metuenda  metum 
injiciunt.  Dum  vero  animus  solito  aptior  est, 
qui  vano  metu  trepidet,  ejus  dotes  magnope¬ 
re  minuuntur.  Neque  enim  praeterita  fideli¬ 
ter  reminiscitur,  neque  ad  praesentia  se  atten¬ 
dere 

dere  potest ;  de  rebus  comparatis  trepidanter 
judicat ;  semet  scientiarum  literarumque  stu¬ 
dio  exercere  pigret ;  et,  siquando  se  enixius 
intendat,  cor,  tanquam  intentionis  particeps, 
magnis  tremoribus  concutitur.  Sola,  id  pro- 
fedo  quod  infortunatum  in  primis  est,  animi 
vis,  quas  vegeta  manet,  est  imaginatio  ;  quas, 

t 

mala  incerta  et  nunquam  forsitan  futura  ante¬ 
capiendo,  aegrum  contristat,  magnopereque 
intendit  vim  morbi. 

•r 

^KXVII.  Anxietas  seu  inquietudo,  quae 
palpitationis  comes  est,  ad  hanc  continuandam 
plurimum  valet.  Qui  enim  anxius  est,  idem 

fere  tristis ;  et  tristibus  tristia  conveniunt. 

\ 

Quoties  itaque  corde  trepidantes  praesentibus 
malis  non  occupantur,  vel  praeterita  reminis¬ 
cuntur  et  cogitant,  vel  futurorum  torquen¬ 
tur  timore.  Iis  neque  praeterita,  perinde  at¬ 
que  fuerunt,  videntur  ;  neque,  atque  sunt,  prae¬ 
sentia  y  neque,  atque  erunt,  futura :  sed  perin¬ 
de 

de  atque  meticulosus  sibi  trepidusque  animus 
fingit ;  uti  enim  laetis  laeta  omnia  apparent* 
sic  tristibus  tristia. 

XXVIII.  Quoniam  omnes  fere  infelices, 
quibus  corda  trepidanter  subsultant,  aliis  qui¬ 
busdam  simul  malis  afficiuntur,  difficile  in 
primis  est,  dicere,  quae  signa  palpitatione 
oriantur,  quae  aliis  causis.  Eae  vero  morbi¬ 
dae  affectiones  functionum  naturalium  et  to¬ 
tius  quidem  corporis,  quae,  duntaxat  inter 
vel  paulo  post  accessionem*  aegrum  vexant, 
propria,  uti  nobis  videtur,  palpitationis  signa 
haud  inepte  habeantur. 

XXIX.  Corpus  palpitantium,  pariter  se- 
qualiterque  ac  animus,  inter  accessionem, 
gravis  exercitationis  impatiens  est  et  impo¬ 
tens.  His,  sicuti  delassatis,  omnis  exercitatio 
labor  et  opus  est,  et  magnopere  citat  cordis  et 
arteriarum  motus.  Nonnunquam  membra 

porrigere 

porrigere  volunt;  sed,  simul  ut  conantur, 
haud  raro  pulsus  arteriarum  intermittunt, 
atque  augentur  anxietas  et  praecordiorum 

gravitas. 

XXX.  In  lefto,  dolor,  quem  cordis  palpi- 
tatio  movet  agris,  plerumque  levior  est, 
quando  in  dextrum  semisupini  latus  ja- 

cent. 

XXXI.  Etsi  inter  accessionem  morbi, 
quem  persequimur,  cum  cor  tum  arteria 
solito  celerius  enixiusque  micant,  summum 
tamen  corpus  neque  tam  calescit,  neque  tam 
rubescit,  neque  tam  sudat,  quam,  ex  sanguinis 
velocitate  et  impetu,  ab  inexperto  «pedandum. 
Nonnunquam  tamen  manuum  vola,  supra 
consuetudinem,  calent;  atque,  pracipue  si 
gravis  accessio  diutius  continuaverit,  prater 
'  solitum  incalescit  summum  ubique  corpus. 


C 

XXXII.  Inter  cordis  palpitationem,  quam» 
yis  carotides  usque  interdum  eo  subsultent, 
ut  earum,  intra  cranium,  i&us  aeger  sibi  vi¬ 
deatur  sentire,  atque  de  plenitudinis  in  capite 
sensu  conqueratur,  haud  raro  etiam  de  verti¬ 
gine,  aurium  tinnitu,  et  caligine,  caput  tamen 
fere  nunquam  dolet.  Evenire  quidem  potest, 
ut,  dum  cor  palpitat,  caput  doleat ;  cum  prae¬ 
sertim,  qui  utrisque  malis  opportuni  sunt, 
eosdem  utraque  simul  adoriantur  et  vexent. 

\ 

XXXIII.  Lingua  ferme  semper  turpis  est ; 
sed  nobis  dubia m  videtur,  an  turpitudinem 
palpitatio  efficiat,  an  morbi,  qui  hanc  non» 
nunquam  comitantur.  Post  longissimas  et 
violentissimas  palpitationis  accessiones,  linguae 
nunquam,  sicuti  inter  febrem,  obducta  nigra 
crusta  conspicitur,  at  nonnunquam  tamen  mu¬ 
cus  albidus. 


XXXIV. 

XXXIV  Cum,  qui  sint  palpitationi  cordE 
opportuni,  iiclem  ferd  ventriculo  languidi  sint 
et  imbecilles,  plerumque  neque  cibos,  sicuti  sa- 
vili,  appetunt,  neque,  sicuti  sani,  concoquunt  as¬ 
sumptos.  Raro  tamen  nauseant  inter  accessio¬ 
nem,  nisi  haec  vel  affe&ibus,  qui  animum  de¬ 
primunt,  velut  anxietate,  moerore,  assimilibus- 
que,  vel  nauseosis  acribusve  stomachum  of¬ 
fendentibus,  excitata  fuerit.  Interdum,  at  ra¬ 
rissime,  vomitu,  inter  accessionem,  aeger  affi¬ 
citur.  Parum  plerumque  urget  sitis,  ct,  quo¬ 
ties  urget,  finita  palpitatione  conquiescit, 

XXXV.  Urina  saepe  non  multum  mutatur. 
Interdum  solito  coloratior  et  parcior  est,  et 
sedimentum,  post  finitam  accessionem,  depo- 

1 

nit4 


XXXVI.  Sudor,  uti  supra  diximus,  nun¬ 
quam  admodum  profusus  est.  Si  accessio  in- 
terdiu  acciderit,  halitus  cutis  aliquanto  qui¬ 
dem 

dem  copiosior  solito  est,  sed  non  tanto,  ut  su¬ 
dor  redte  nominari  possit.  Sin  nodtu  aegro 
supervenerit  palpitatio,  plerumque  diurna  gra¬ 
vior  est ;  usque  interdum  eo  gravis,  ut  sudore 
manet  summum  corpus,  atque  aeger  ledto  ex¬ 
surgat.  Hic  vero  sudor,  etiamsi  truncum 
corporis  humefaciat,  rarissime  tamen  adeo  pro¬ 
fusus  est,  ut,  super  faciem,  guttulas  reprae¬ 
sentet. 

XXXVII.  JEger,  si  palpitatione  corripia¬ 
tur  cubiturus,  interdum  somnum  inire  nequit. 
Siquando  non  tanta  vis  palpitationis  sit,  quan¬ 
ta  somnum,  ex  toto,  abigat ;  at  haud  tamen 
raro  divellere,  aut  turbidum  reddere,  possit. 
Animi  voluntate  suspensa,  anxietas  et  solici- 
tudo,  quibus  angebatur  vigil,  nunc,  nullo  in¬ 
hibente  vel  dirigente,  longe  lateque  domi¬ 
nantur,  atque  innumera  terrifica  suggerunt. 
Terrae  motus,  monstra,  deflagrationes,  ruinas, 

tempestates, 

tempestates,  naufragia,  miser  totam  noCtem 
somniat. 

XXXVIII.  Vanis  his  (xxxvn.)  terrori¬ 
bus,  quibus  inquietus  animus  impletur,  om¬ 
nia  vera  morbi  mala  graviora  reciduntur.  Cor 
trepidantius  subsultat  trepidantiusque,  donec 
tandem  turbidus  somnus  disrumpatur.  JEger 
miserandus,  vanis  imminentium  sibi  periculo¬ 
rum  terroribus  subito  excitatus,  atque  totum 
pectus  cordis  ictibus  concussus  et  tremefactus, 
tanta  praecordiorum  gravitate  opprimitur, 
tantisque  affligitur  aerumnis,  ut  timeat,  dum 
optat,  redormire. 

XXXIX.  Inter  palpitationis  accessionem, 
nullum  signum  ea  natura  est,  ut  ex  eo,  inter¬ 
capedinem  malorum  instare,  praedicere  possi¬ 
mus.  Aliquando  accessio  fere  subito  recedit #  ; 

at 


*  Vid.  Senac.  De  Cceur.  liv.  vi.  chap.  ix. 

at  saepius  multo  non  desinit,  donec  signa  prius 
multum  remiserint.  Accessione  desitura,  sum¬ 
mum  corpus  madefacit  sudor  ;  qui  vero,  ac¬ 
cessione  prorsus  finita,  saepe  brevi  desiccatur. 
Haud  raro,  sub  finem  accessionis,  pulsus  arte¬ 
riarum  intermittunt,  et  paulisper  cessat  pal¬ 
pitatio.  Post  autem  paulo,  intermissio  pul¬ 
suum  arteriarum,  et  palpitatio,  redeunt.  Tan¬ 
dem  palpitatio,  ad  tempus,  prorsus  desinit,  fa¬ 
tigato  aegro  ac  omnia  membra  languido. 

XL.  Antequam  huic  historiae  finem  impo¬ 
namus,  observandum  est,  ne  quis  in  errorem 
ducatur,  signa,  quae  memoravimus,  ea  esse 
gravissimae  palpitationis,  qua  haud  pauci  inor- 
talium,  constitutione  aut  educatione  delicati  et 
debiles,  multos  per  annos,  affliguntur  ;  ideo- 
que  minime  expedandum  esse,  iisdem  per 
omnia  signis  omnem  palpitationem  cognosci 
posse.  Modo  enim,  qui  hoc  morbo  affligi  so¬ 
lent,  duntaxat  anxifera  cordis  trepidatione 

concutiuntur. 

concutiuntur,  quae  arteriarum  motus  non 
multum  citat.  Alias  cordis  motus  inordinati, 
arteriarum  motus  incitant;  at  nullam,  vel 
saltem  levem  tantum,  anxietatem  cient,  eti¬ 
amsi,  id  quod  proprium  palpitationis  signum 
est  et  minime  ambiguum,  cor  costas  sic  im¬ 
pingat,  ut  ejus  ab  ipso  aegro  idlus  sentiantur. 


CAUSAS. 

CAUSJE. 


XLI.  Memoratis  notis,  quibus  cognos¬ 
citur  palpitatio  de  qua  scribimus,  proxi¬ 
mum  est,  ut,  de  variis  causis  quibus  enascitur, 
generatim  et  distribute  dicamus ;  et  primum 
de  iis,  quae  a  medicis  remotje  nominantur. 

XL1I.  Hujus  vero  generis  causarum  aliaj 
homines  palpitationi  opportunos  faciunt ;  aliae 
in  opportunis  palpitationem  excitant.  Illae, 
medicorum  lingua,  proponentes  appellan¬ 
tur  ;  hae,  excitantes.  De  utrisque  ordine  fu¬ 
sius  dicere,  nobis  in  animo  est. 


P  RJZ- 


I 

prjebisponentes. 


XLIII.  Coelum.— Cor,  necne,  saepius  in  ca¬ 
lidis  regionibus  palpitatione  afficiatur,  an  m  fri¬ 
gidis,  nondum,  quoad  scimus, ,  medicis  satis 
constat.  Verum  inclinat  nobis  animus,  ut 
credamus,  ubique  terrarum,  inter  irritabiles 
et  debiles,  nonnullos  esse,  qui  hoc  morbo.; affi¬ 
ciuntur.  Cum  ita  sit,  ubicunque  ratio  viven¬ 
di  et  mores  hominum  maxime  conducant  ad 
corpus  aptum  reddendum,  quod  ad  irritan¬ 
dum  facile  sit,  ibi,  plurimos  in  hunc  morbum 

proclives  esse,  nobis  haud  dubium  videtur. 

/ 

XLIV.  Anni  tempus, — iEque  mceitum  est, 

an  ullo  anni  tempore,  prae  aliis,  cordis  palpi- 

D  tatio 

tatio  frequens  sit.  Homines  literarum  scientia¬ 
rumque,  quam  valetudinis,  studiosiores,  saepius 
hieme  afficiuntur,  quam  aliis  anni  temporibus. 
Suspicor,  accessiones  cum  frequentiores  esse 
tum  violentiores  vere  et  aestate,  quam  autumno 
et  hieme. 

XLV.  JEtas. — Mares  ad  cordis  palpitatio¬ 
nem  maxime  proclives  sunt,  ex  quo  tempore 
pubuerunt,  ad  vigesimum  aetatis  annum.  In¬ 
terdum  vero  eos  hic  morbus  adoritur,  qui 
nondum  pubertatem  attigerunt  ;  interdum 
sane  eos,  qui  virilem  agunt  aetatem.  Qua 
aetate  foeminae  mobilissimae,  at  amabilissimae, 
sunt,  et  hysterice #  opportunissimae,  eadem, 
prae  caeteris,  iis  corda  levissimis  causis  trepi- 
danter  saliunt. 


XLVI. 


%  V id.  Nietzk.  Element,  Patholog •  Univers .  lib.  ii. 
cap.  XLI.  §  DCCjLXV. 

XLVI.  Stxus* — Quanquam  cum  mares,  tum- 
foe minee,  cordis  palpitatione  interdum  afficiun¬ 
tur  ;  at  hae  tamen  multo  frequentius.  Verum, 
uter  sexus  gravioribus  palpitationibus  pledta- 
tur,  incerti  sumus  ;  nam  ex  perledlis  audio- 
ribus,  qui,  de  hoc  morbo,  fusius  dixerunt,  no¬ 
bis  neutiquam  clare  constat, 

* 

XLVII.  Temperamentum. — Pituitosi  et  me¬ 
lancholici  raro,  quantum  scimus,  morbo,  de 
quo  scribimus,  laborant  ;  sanguinei  vero  et 
cholerici  interdum  :  longe  saepissime  autem 
ii,  quibus  est  temperamentum  corporis  san¬ 
guineum  melancholico  temperatum  ;  quibus 
jucunditate  mentem  sublimiora  perfundunt; 
quorumque  corpus  levibus  causis  in  motus 

rapitur. 

XLVIII.  Corporis  habitus,— Quibus  fibrae 
musculorum  laxae  sunt,  quique  mature  ad 
summam  magnitudinem  increscunt,  ii,  prae 
caeteris,  palpitationi  cordis  opportuni  sunt. 

Hujusmodi 

Hujusmodi  homines  plerumque  facild  im¬ 
plentur  :  utrum  vero  plenitudo  efficiens  pal¬ 
pitationis  sit,  an  effe&us,  nobis  incertum  vide¬ 
tur.  Debiles,  porro,  sunt,  atque  ad  deliquium 
animas,  tinnitum  aurium,  et  vertiginem  pro¬ 
clives.  Quinetiam  apti,  prae  caeteris,  sunt, 
qui  ex  vicissitudinibus  caloris  et  frigoris  detri¬ 
mentum  accipiant. 

XLIX.  Vitje  ratio. — Ignavia,  praesertim 
solita  exercitatio  subito  intermissa,  haud  raro 
homines  morbo,  quem  persequimur,  obnoxios 
facit.  Ii  quoque  eidem  opportuni  sunt,  qui 
Inultam  in  no&em  vigilant,  quorumque  animi 
quoquomodo  multum  solicitantur.  Quo  fit, 

ut  iis  cor  levissimis  saepe  causis  palpitet,  qui 

/ 

literis  intenti  sunt,  ac  quibus  solitudo,  super¬ 
borum  fastidium,  mordaces  solicitudines,  spes¬ 
que  frustrata,  taedium  vitae  afferunt.  Fre¬ 
quens,  porro,  concubitus  ;  nimius  sedantium 

usus, 


i 

usus,  necnon  catharticorum,  hydrargyri  *,  et 
sanguinis  missionis ;  corda  aptiora,  quae  trepi- 
danter  saliant,  haud  raro  reddunt. 

L.  Morbi  prjegrZssi. — Palpitatio  morbida 

\ 

debilium  nunquam  forsitan  quenquam  ad¬ 
oritur,  quin  implicetur  alio  quodam  morbo, 
cujus  signum  putatur.  Nostra  vero  opinione, 

potius  habenda  est  effe&us  ejusdem  causae, 
unde  hic  ortus  est.  Quae  mulieres  palpitatio¬ 
ni  opportunae  sunt,  easdem  haud  raro  aptae, 
quae  hysteria  et  chlorosi  afficiantur.  Quin- 
etiam,  tam  in  maribus,  quam  in  foeminis,  plus 
minus  dyspepsice  palpitationem  cordis  comita¬ 
tur  :  at,  cupi  dyspepsia  saepe  urgeat  sine  cordis 

1 

palpitatione,  vel  saltem  sine  notabili,  non  pos¬ 
sumus,  quin  opinemur,  hos  morbos  nullo  alio 

affines 


*  Vid.  Sjenac.  Dc  Cceur,  liv.  vi.  chap.  vm.  p.  461» 

affines  esse,  nisi  quod  vel  quo  corporis  habitu 
homines  uni  opportuni  sunt,  eodem  sane  iti¬ 
dem  alteri  ^  vel  dyspepsia  habitus  corporis  ef¬ 
ficitur,  quo  cor  ad  palpitandum  aptum  reddi¬ 
tur.  Morbis,  porro,  quibus  homines  ad  pal¬ 
pitandum  faciles  redduntur,  annumeranda 

ir 

sunt  suppressa  sanguinis  profluvia  :  suppres¬ 
sis  enim  mensibus  foeminae,  suppressa  haemor- 
rhoide  tam  mares  quam  foeminae,  in  palpita¬ 
tionem  proclives  fiunt. 

LI.  Animi  affectus. — Animi  affedtus,  uti 
palpitationem  cordis  saepe  excitant,  sic  haud 
raro  homines  in  hunc  morbum  proclives  red¬ 
dunt  ;  ii  in  primis,  qui,  veluti  moeror,  solici- 
tudo,  aliaeque  quaedam  aegritudines,  natura 
diutini  sunt,  et  animum  multum  contristant. 

LII.  His  cognitis  et  inter  se  collatis,  nobis 
videtur,  proclivitatem  ad  palpitationem  cor¬ 
dis, 

dis,  in  nimia  corporis  mobilitate  consistere  ; 
quae  ipsa  vel  ex  debilitate  vel  nimia  plenitu¬ 
dine,  vel  utrisque  simul  existentibus  unaque 
conspirantibus,  oritur. 


EXCL 

% 

EXCITANTES. 


LIII.  Causae,  quibus  cordis  palpitatio  con¬ 
citatur,  numero  sane  plurimae  sunt.  Ad  pau¬ 
ca  tamen  capita  reduci  possunt.  Cor  enim 
in  palpitationem  cient,  vel  sanguinis  motum 
concitando  tardandove  ;  vel  cerebrum  ner¬ 
vosque  stimulando  sedandove ;  vel  utraque 
simul  faciendo.  Res  monet,  ut  de  singulis 
ordine  generibus  payca  dicamus. 

LIV.  Genus  primum.— Causae,  quae  palpi¬ 
tationem  cordis  movent  sanguinis  motum  con¬ 
citando,  sunt  exercitatio  qualiscunque  vehe¬ 
mens,  imprimis  nisus  quilibet  subiti  violen- 

ti  *  ;  magna  undecunque  vis  caloris  f  ;  mera¬ 
ciores  interdum  potus ;  multus  usus  hydrargy- 
ri ;  acor  ventriculi ;  et  si  qua  similia. 


LV.  Causae,  quae  motum  sanguinis  tardan- 

i 

do,  vel  inaequalem  reddendo,  palpitationem 
.  _  *  *  _  « 

cordis  concitant,  sunt  spiritus  diu  contentus ; 

magna  arteria  seu  plenitudine  ventriculi,  seu 
hydrope  abdominis,  seu  obesitate  compres¬ 
sa  J  ;  thorax  ardis  vestimentis,  veluti  zona 
nexili  feminarum  ||,  coardatus,;  ligamenta, 
veluti  periscelides  §,  adeo  arda,  ut  arterias 
comprimant ;  positurae  quaedam  corporis  ejus- 

E  ve 


*  Vid.  Senac.  De  Cceur . 
f  Vid.  Senac.  De  Coeur ,  liv.  vi.  chap.  ix. 

X 

•  i  / 

J  Vid.  Senac.  De  Coeur . 

||  Vid.  Senac.  De  Coeur.  4 


§  Vid.  Forrest. 

ve  partium,  quibus  obstatur,  quo  minus  san¬ 
guis  expedite  aut  per  arterias  in  eorpus  aequa¬ 
liter  totum  distribuatur,  aut  per  venas  in  cor 
•  redeat. 

LVI.  Genus  secundum, — Cerebro  ultra  de¬ 
bitum  incitato,  cor  trepidanter  haud  raro  sa¬ 
lire,  uni  fere  hominum  cuique  ex  propria  ex¬ 
perientia  plus  satis  constat.  Praecipuas  autem 
causas,  quibus  cerebrum  nimis  incitatur,  sunt 
,  animi  perturbationes,  ira,  scilicet,  aestus,  fu¬ 
ror  *  ;  dolor  vehemens  f,  quali  cruciantur 
parturientes,  podagrici,  lithanici,  quibusque 

V  ' 

membrum  amputatur  ;  gaudium  f ;  terror  su¬ 
bitus  ; 

f  Vid.  Plater. 

i 

Senac.  De  Gceur; 

f  Vid.  Senac.  De  Cceur . 

I 

t  Vid.  Burser.  InstituU  Medicin .  PraBic,  De 
morbis  pedoris,  §  cc,xliv. 

bitus*;  animus  in  literas  nimis  intentus  f. 
Ad  idem  genus  pertinet  concubitus  ;  “  In 

«  Venprjs  a  itu,”  ait  Platerus,  “  sibi  sta^ 
“  tim  supervenire  palpitationem,  quidam  mi- 

«  hi  fassus  est,  ab  eaqUe  adeb  se  angi,  ut,  nisi 

\ 

*  desisteret,  suffocaretur ;  quod  et  tandem 
“  illi  accidit  J.” 

LVII.  Genus  causarum,  quae,  cerebrum  et 

nervos  sedando,  palpitationem  movent,  in  se 

\ 

comprehendit  tristitiam  ||,  moestitiaip,  mole  ¬ 
stiam;  timorem  §,  metum,  horrorem,  pudo¬ 
rem, 

1  '  ' 

*  Vid.  Burser.  Institut .  Medicin .  Praftic.  De 
morbis  pectoris,  §  cc,xliv. 

f  Vid.  Senac  .  De  Ceeur .  • 

|  Vid.  Plater. 

[|  Vid.  Nietzk.  Element.  patholog,  umvers.  lib.  ii-, 
cap.  xli. 


§  Vid.  Senac.  De  Ceeur 

rem,  solicitudinem ;  ^vapores  stibii,  carbo¬ 
nis  plumbi,  et  hydrargyri  ;  cicutam  pec¬ 
tori  impositam  f  ;  fastidium,  quod  movent 
foetida. 

LVIIL  Genus  tertiumt- complebitur  cau-4 
sas  palpitationis,  quae  utrisque  antecedentibus 
quibusdam  conveniunt,  ab  utrisque  tamen  qui- 
busdam  differunt.  Ex  his  vero  causis,  aliae 
cum  sanguinis  motum,  tum  cerebrum  et  ner¬ 
vos  concitant ;  aliae  tam  illum  tardant,  quam 
haec  sedant. 


LIX.  Species  prima . — Cor  et  arterias,  si- 
mulque  nervosum  genus  incitant,  vermes,  si¬ 
ve  in  pericardio  et  corde  ipso,  ut  Francisco 
Sylvxo,  Hartmanno,  Ballonio,  Holle- 

RJO, 

'  / 

%  "V  id.  Se  fac.  j De  Cosur . 


f  Vid.  Hofemann. 

riq,  Riolano,  aliisque  videtur*,  sive,  id 
quod  verisimilius  putat  sagax  Morgagnius^, 
in  ventriculo  ;  sanguis  sive  ex  scorbuto ,  sive 
podagra,  sive  variola  J,  sive  rubeold ,  sive  lue 
venerea ,  sive  herpete,  sive  scabie  ||,  sive  ulceri¬ 
bus  §,  suppurati  testiculi**,  puta,  sive  aliis,  si 

~  «» 

quae  similes,  causis,  acritudine  inquinatus  ; 
profluvia  solita,  et  foetidus  ex  pedum  plantis 

halitus, 

1 

*  Vid.  Morgagn.  De  Sed.  et  Caus .  Mori.  Lib.  n. 
Epist.  xxiii.  §  15. 

^  .  1  *■  .  :  i 

-  'i  ;  .i  •  ,  ' 

f  Vid.  Morgagn.  Oper.  ejusd.  Lib.  ii.  Epist, 
xxiii.  §  16. 

t  Vid.  Senac.  De  Cceur . 

*  v  • 

,  '  ;  •  >  '  i 

||  Vid.  Burser.  Institut .  Medicin .  Pra&ic.  De 
morbis  pe&oris,  }  cc,xliv. 

}  Vid.  Burser.  ibid. 


\ 


**  Vid.  Zacut, 

'  halitas  *,  suppressa  f  ;  vetera  ulcera  exter¬ 
na  exsiccata  J. 

LX.  Species  secunda.— Causae,  quas  tar¬ 
dant  motum  sanguinis,  simulque  cerebrum 

4  ' 

nervosque  sedant,  sunt  frigus  ||  nudo  corpori 
utcunque  subito  admotum  ;  quaedam  forsan 
venena  ;  et  haud  scio  annon  etiam  ventricu¬ 
lus  et  alvus  spiritu  distenta  §. 

V  ■  ,  >  . 

PROXIMA. 

I 

*  Vid®  Simon®  Paul. 

\ 

f  Vid.  Burser.  Institui.  Medicin .  Pra&ic.  De 
morbis  pedoris,  §  cc,xliv. 

J  Vid.  Senac.  De  Coeuri 
Burser.  ibid. 

'  ..  .*  ’  v-': .  '* 

w 

{•[  Vid.  Senac.  De  Cceur. 

/ 

§  Vid.  Morgagn.  De  Sed ,  et  Caus e  Morb.  Lib.  irB 
Epist.  xxni.  §  16* 


i 

PROXIMA. 


LXI.  Memoratis  causis,  tam  iis  quae  cor 
palpitationi  obnoxium  faciunt,  quam  iis  quae 
jam  obnoxium  in  palpitationem  cient,  res  po¬ 
scere  videtur,  ut  de  proxima ,  uti  dicitur,  palpi¬ 
tationis  causa ,  paucis  dicamus. 

/ 

/  t 

(  /  -  .  >• 

LXII.  Haud  ignari  sumus,  proxima  causa 

alios  medicos  aliud  significare  ;  et  vix  duos 
esse,  nisi  qui  communitate  sermonis  familia¬ 
riter  usi  sint,  apud  quos  eandem  per  omnia 
vim  habet.  Neque,  profe&d,  hoc  mirum 
est ;  cum  praesertim  nondum  communi  me¬ 
dicorum  consensu  convenerit,  quid,  apud 


omnes, 

omnes,  qui  morbos  curant  et  scriptis  perse¬ 
quuntur,  causam  proximam  valere  oporteat. 
Donec  enim  consenserint,  quam  vim  habere 
debeat,  et  communi  quasi  ore  et  consensu 
accuratis  verbis  definiant,  necesse  erit,  ut,  de 
ea,  alius  alia,  scriptis  et  sermone  dicant. 

*  ✓ 

LXIII.  Quod  si,  per  proximam  morbi  cau¬ 
sam,  rite  intelligatur,  uti  Gaubius,  Gregori- 
us,  aliique  putant,  ea  quae  praesens  morbum 
facit,  mutata  mutat,  sublata  tollit ;  vel  si,  uti 
Marsdenio*  videtur,  ea,  ex  qua,  tanquam  ex 
trunco  communi,  omnia  signa,  sicuti  rami  ra¬ 
musculique,  enascuntur  5  opinamur,  proximam 
palpitationis,  de  qua  scribimus,  causam  esse 
perturbatos  motus  cordis,  cujus  forsitan  ne¬ 
que  ventriculi,  uti  debent,  neque  auriculae, 
consensu  concentuque^micant. 


1 


LXIV. 


*  Vid.  Gul.  MArsden.  Disputat.  Inaug.  De  V a- 
riolis ,  §.xLvi.  edit.  Edin.  ann.  m,dcc,xcii. 


DE  DEBILIUM  PALPITATIONE.  41 

LXIV.  Magis  adducimur,  ut  sic  opinemur, 
quod  causarum,  quas  supra  memoravimus, 
aliae  reda,  aliae  haud  reda,  cordis  motus  per¬ 
turbant. 


* 


s* 

DIAGNOSIS . 


LXV.  Species  palpitationis,  uti  Gullenus 
bene  docet,  omnino  duae  sunt,  ea  nempe,  quae 
ex  organicis  vitiis  cordis  oritur ;  et  ea  quae, 
corde  sano,  ex  aliis  causis. 

LXVI.  Quum  vero  utrisque  speciebus  eas- 
dem  fere  notae  sint,  haud  raro  arduum  in  pri¬ 
mis  est  cognoscere,  sanum,  necne,  cor  sit.  At 

/ 

utraque  tamen  species  plerumque  notis  qui¬ 
busdam  sibi  propriis  insignitur,  quae  eam  ab 
altera  distinguunt. 

v  LXVIL  Palpitationem,  quae  ea  aetate  ur¬ 
get,  qua  homines  palpitationi  debilium  oppor¬ 
tunissimi 


DE  DEBILIUM  PALPITATIONE.  43 


tunhsimi  sunt  ;  quam  animus  demissus,  me. 
lancholia,  dyspepsia  et  Mysteria  comitantur; 
quae  recens  etiamnum  est ;  quaeve  invaletu- 
dini,  pervigilationibus,  vel  usitatae  exercita¬ 
tionis  intermissioni  supervenit ;  vitiis  cordis 
non  concitari,  verisimile  est. 

LXVIII.  Probabile  est,  eam  palpitationem 
non  ex  cordis  vitiis  enasci,  cujus  accessiones 
nonnunquam  breves  sunt,  haud  raro  fugaces 
et  vagae,  et,  etiam  quando  gravissimae,  inter¬ 
positis  tamen  intermissionibus  distin&ae, 

LXIX.  Quinetiam,  verisimile  est,  vitio  cor¬ 
dis  non  concitari  palpitationem,  quam  medica¬ 
menta,  et  spiritus  vel  supra  vel  infra  trans¬ 
missus,  levant ;  et  quae  rarior  fit,  levior,  con¬ 
citatuque  difficilior,  prout  aeger  viribus  in¬ 
crescat,  atque  morbi,  si  qui,  comites  inclinent 
et  decedant. 


LXX. 

LXX.  Contra,  est,  quamobrem  cordi  vi¬ 
tia  inesse  suspicemur,  si  palpitationi  quis  diu 
obnoxius  fuit ;  si  accessiones  admodum  gra¬ 
ves  et  longae  sunt,  rar6  remittunt,  et  levissima 
corporis  exercitatione  vel  incipiunt,  vel  in¬ 
gravescunt  jam  inceptae  ;  si  animus  saepe  de¬ 
ficit* 

LXXI.  Ita  esse,  certius  est,  ubi,  dum  car¬ 
pi  arteriarum  motus  debiles  sunt,  imo  vix 
ta£fu  percipiuntur,  non  solum  cor  enixissime 
costas  arietat ;  sed  etiam  motus  alterni  septi 
transversi  impediuntur,  atque,  prae  spirandi 
difficultate,  aeger  haud  multum  abest  ut  suffo¬ 
cetur,  simulque  molestissima  praecordiorum 

i 

gravitate  premitur. 

LXXII.  Praeterea,  palpitationem  vitiis 
cordis  cieri,  medicus  interdum  potest  cognos¬ 
cere,  ex  motibus  perturbatis,  quos  manu  pec- 

tori 

tori  palpitantis  admota  percipit,  atque  ex  hy¬ 
drope  superveniente. 

LXXIII.  Denique,  ex  vitiis  cordis  natam 
palpitationem,  certo  fere  sciunt  medici,  si  in¬ 
fantili  aetate  inceperit,  signaque  haud  dubia 
sanguinis,  non  oxygenio ,  uti  debet,  bene  mu¬ 
tati,  appareant ;  vel  si,  obrepente  sene&ute, 
primum  invaserit. 


PROG- 

PROGNOSIS . 


LXXIV.  Palpitatio,  de  qua  scribimus,  mo¬ 
lestissimus  haud  raro  morbu§  et  longus  est ; 
at,  quippe  cum  ex  cordis  vicinarumve  huic 
partium  vitio  non  oriatur,  nunquam,  quantum 
scimus,  lethalis  est,  nisi,  uti  interdum,  in  eam 
palpitationem  transeat,  quae  a  medicis  cardiaca 
nominatur* 


CURATIO, 

CURATIO . 


LXXV.  Medicorum  est,  qui  advocantur 
ad  palpitationem  cordis  sanandam,  urgentem 
accessionem  levare  ;  deinde,  intermissionem 
inter,  providere,  ne  morbus  deintegro  redeat. 
Res  postulat,  ut,  qua  ratione  quibusque  me¬ 
dicamentis  hsec  possint  fieri,  paucis  dicamus. 


CONSILIUM  PRIMUM. 

LXXVI.  Accessio  palpitationis  levari  potest 
variis  remediis  et  medicamentis,  de  quibus  or¬ 
dine  pauca  dicenda  sunt. 


LXXVIL 

LXXVII.  Interdum,  uti  putat  Senacius^ 
sanguinem  mittere  valde  necessarium  est ;  non 
solum,  ut  mitigetur  accessio,  simulque  caveatur, 
ne  ex  hac  quid  detrimenti  aeger  capiat,  sed 
etiam  ut  obstetur,  ne,  accessione  finita,  mor¬ 
bus  redeat.  Tunc  vero  maxime,  ait  idoneus 
hic  audior,  sanguinem  mittere  opus  est,  cum 
cor  vehementissime  salit,  et  validissime  mi¬ 
cant  arteriae. 

LXXVIIL  Si  idtus  cordis  et  arteriarum 

justo  vehementiores  et  validiores  sunt,  et  si 

» • 

usitato  sanguinis  profluvio,  veiuti  haemor- 
rhoide,  suppresso  aeger  plenus  est,  nequedum 
morbo  multum  debilitatus,  sanguinem  forsan 
mittere  liceat.  Plerumque  vero  sanguinis 
missio  anceps  remedium  est :  atque,  si  causis 
corpus  paulatim  infirmantibus  palpitatio  orta 
est  y  si,  etiam  dum  integritas  est,  arteriae  lan¬ 
guide  et  non  aequis  intervallis  moventur ;  si 
aeger  piget  se  movere,  et  animae  deliquio  ob¬ 


noxius 

noxius  est ;  adeo,  mea  opinione,  non  proficit, 
ut  plurimum  noceat,  et  nunquam  non  impro- 
banda  sit. 

LXXIX.  Medicamenta  quoque,  ex  iis  quae 
spasmum  solvunt  et  sensum  minuunt,  velut 
opium,  camphora ,  et  asa  fcetida,  ad  palpitatio¬ 
nem  cordis  sedandam  efficacia  a  quibusdam 
ausioribus  existimata  sunt.  Digitalem ,  quae 
ad  hoc  genus  pertinet,  hunc  in  finem,  utilem 
esse,  periculo  Hopeus  compertus  est.  JEther 9 
porro,  sulphur  icus,  quando  accessionem  ante¬ 
grediuntur  vel  comitantur  magna  anxietas,  et 

o 

prtecordiorum  gravitas,  itemque  sensus  suffoca¬ 
tionis,  pulsus  debilis  et  intermittens,  atque 
ventriculi  intestinorumque  inflatio,  aegris  le¬ 
vamen  affert. 

LXXX.  Quinetiam,  haustus  aqute  frigida 
nonnunquam  ad  palpitationes  cordis  conso¬ 
piendas  utilis  est.  Atque,  si,  ut  fere  semper 

G  accidit 

accidit  inter  palpitationes  quae  nodlu  urgent, 
corpus  incalescat,  multum  utique  proficit  aera 
frigidum  in  cubiculum  intromittere. 

LXXXI.  Porro,  quando,  ut  haud  raro  ac¬ 
cidit,  stomachus  redundat,  et  spiritu  distendi¬ 
tur,  aeger  ex  medicamentis,  quae  levem  vomi¬ 
tionem  cient  et  flatum  dispergunt,  haud  par¬ 
vum  levamen  accipit. 

r  ■ .  .  •  \  i  i  - ' ' f  ‘  ■  ■  • :  .  '  '  ;  '  ;  .  •  *  • 

LXXXIL  Summum  eorum,  quorum  corda 
palpitant,  corpus  acriter  fricare,  et  aqua  tepida 

pedes  fovere,  Senacius  monet  ;  neque  pro- 

— 

fedlo  ii  sumus,  qui  dubitemus,  quin  hinc  in¬ 
terdum  utilitatem  percipiant. 

LXXXIII.  Validam  pedtoris  compressionem 
iis,  quibus  cor  palpitat,  multum  -  opitulari, 
Senacius  redle  notat;  dolorem  enim  haud 
dubie  levat,  quem  cordis  palpitatio  movet. 

Plurimum 

Plurimum  tamen  ad  dolorem  nPtigandum  pol¬ 
let  compressio,  quam,  corpore  dextro  lateri 
incumbente,  extremi  digiti,  sursum  sub  cos¬ 
tarum  cartilaginibus  intrusi,  faciunt.  Utrum 
vero  dolorem  leniat  impediendo,  quo  mi¬ 
nus  pericardium  nimis  distendatur,  necne, 
nondum  satis  constat. 

LXXXIV.  Medicamenta,  denique,  ex  iis 

quas  corpus  instigant,  itemque  levis  exerci- 

/ 

tatio,  haud  raro  non  levem  modo  cordis  palpi¬ 
tationem  sedant,  verum  graviorem  quoque 
arcent.  Haec  vero  iis  maxime  palpitantibus 

X. 

opitulantur,  quorum  arteriae  imbecilliter  pul¬ 
sant,  aut  pulsus  subinde  intermittunt. 


CQN~ 

CONSILIUM  SECUNDUM, 


LXXXV.  Una  parte  bipartitae  curationis 
finita,  proximum  est,  ut  de  altera,  qua  docen¬ 
dum  erit,  quibus  vitatis,  quo  regimine,  qui¬ 
busque  medicamentis  et  remediis,  praecaveri 
possit,  ne  intermissa  palpitatio  redintegretur, 
paucis  dicamus. 

.L XXX VI.  Vitanda. — Quum  animi  com¬ 
motionibus  cor  in  motus  abnormes  cieatur, 
oportet  eos,  qui  palpitationibus  cordis  oppor¬ 
tuni  sunt,  animum  quam  maxime  regere  ;  et, 
siquando  plus  justo  commotus  sit,  sedare 
quamprimum,  rationique  obedientem  reddere : 

qui 

qui  enim,  natura  imbecillus,  palpitatione  im¬ 
munis  esse  vult,  is  sane  nec  potans,  nec  amans, 

.  1 

nec  timens,  nec  cupiens,  nec  gestiens,  nec  iras- 
cens,  nec  furens,  tutb  esse  potest. 

LXXXVII.  Non  solum  autem  omnes  ani¬ 
mi  motus  turbati,  neque  rationi  obtemperan¬ 
tes,  vel  vitandi  sunt,  vel  quamprimum  sedan¬ 
di  ;  sed  etiam  alia,  quotquot  cor  arteriasque 
in  motus  validiores  cieant,  a  palpitationi  -  cor¬ 
dis  obnoxiis  cavenda  sunt.  Quo  fit,  ut  neque 
se  fatigare  debeant,  neque  immodico  calori 
objicere. 

LXXXVIII.  Verum,  uti  omnia,  quaecun- 
6 

que  sint,  vitanda  sunt,  quae  cor  et  arterias  in¬ 
citant,  ita  aequaliter  pariterque  cavenda  om¬ 
nia,  qualia  sint  cunque,  quae  eorum  motus 
tardant,  inaequalesve  reddunt ;  maxime  verd 

frigus  et  humor,  quibus  nulla  ad  vires,  qui¬ 
bus 

bus  in  corpus  sanguis  distribuitur,  sedandas 
plus  valent. 

LXXXIX.  Nonnulli  eorum,  quorum 
corda  levissimis  causis  in  abnormes  motus  ra¬ 
piuntur,  palpitatione  afficiuntur,  simul  ac  fri- 
gida  stragula  nudo  summo  corpori  admoven¬ 
tur.  Ne  vero  stragulorum  frigore  cor  palpi¬ 
tet,  praecaveri  potest,  corpus  ante  cubitum 
exercitando,  usquequo  aliquantum  calescat, 
vel  pauxillum  cujuslibet  liquoris  meracioris 
adhibendo,  vel,  vestimentis  non  ex  toto 
exutis,  decumbendo,  vel  leclum  tepefacien¬ 
do. 

i 

XC.  Verum,  licet  frigida  stragula,  nudo 

\ 

summo  corpori  subito  admota,  palpitationem 
moveant,  at  aeger  tamen  in  frigidulo  cubiculo 
decumbere,  ledo  simul  duro,  vestimentisque 
levibus,  debet ;  cum  praesertim  ledi  undecun- 

que 

que  calor  inceptam  palpitationem  graviorem 
reddat. 

■ '  ■  U  ■  :  ■  c  3  ■  n 

XCI.  Regimen — sensu,  quo  apud  medi¬ 
cos  intelligitur,  justam  diaetae,  exercitationis, 
et  vestitus  rationem  comprehendit.  De  his 

igitur  speciatim,  pauca,  hic  loci,  dicenda 
sunt. 

V 

XCII.  Diaeta  constare  debet  ex  iis,  qua* 
levia  sunt,  et  conco&u  facilia,  quaeque,  dum 
satis  nutriunt  corpus,  non  gravant  ventricu¬ 
lum.  Haud  quidem  raro  ventriculo  imbecil¬ 
li,  plus  esculentorum  appetunt  et  assumunt, 
quam  quod  possunt  concoquere  ;  nec  facile 
interdum  iis  persuaderi  potest,  ut  modum  ad¬ 
hibeant.  Interdicendum  vero  palpitantibus 
est,  ne  cibis  ventriculum  onerent. 


XCIIL 

XCIXL  Palpitantes,  qui,  si  modo  interdiu 
vel  minimam  earnis  quantitatem  assumpse¬ 
rint,  noCtu,  prae  palpitationis  gravitate,  ob¬ 
dormiscere  nequeunt,  farraceis  et  lactentibus, 
fere  ex  toto,  vivere  debent.  Quoniam  verd 
cuique  fere  hominum  sua  corporis  proprietas 
est,  licet  cuique,  qui  cordis  palpitationi  ob¬ 
noxius  est,  alium  cibum  experiri  atque  alium, 
donec,  qui  conveniat,  invenerit. 

XCIV.  Optimus  potus,  quo  palpitantes  si¬ 
tim  sedare  possint,  dulcis  aqua  est.  Liquo¬ 
rum,  qualescunque  sint,  meraciorum  abste¬ 
mii  esse  debent. 

XCV.  Uti  nihil  plus  ad  cor  aptum,  quod 
in  abnormes  motus  facile  rapiatur,  faciendum 
valet,  quam  ignavia,  ita  nihil  ad  hanc  procli¬ 
vitatem  sanandam  plus  pollet,  quam  modica 

exercitatio : 

exercitatio  ;  hac  enim  negleda,  medicamenta 
et  remedia  parum  valent. 

XCVI.  Si  aeger  non  vult,  vel,  prae  imbe¬ 
cillitate,  nequit,  ambulando  se  satis  exercere, 
equitare  licet ;  vel,  si  vires  hanc  exercitatio¬ 
nem  non  sinunt,  rheda  vedlari  commodissi¬ 
mum  erit.  In  exercitatione  autem,  qualis¬ 
cunque  anteferenda  videatur,  quotidie  aeger 
perseverare  debet 

XCVII.  Cum,  qui  palpitationi  obnoxii 
sunt,  ii  frigore  facile  male  afficiuntur,  opus 
est,  ut  calido  vestitu  utantur.  Pedes,  prae 
caeteris  partibus  corporis,  a  frigore  tuendi 
sunt ;  neque  hieme  solum,  sed  etiam  quocun¬ 
que  alio  tempore  coelum  variabile  est,  laneum 
indusium  gerendum. 


H 


XCVIII. 

XCVIII.  Remedia  et  medicamenta, — -F ric¬ 
ti  o,  si  aeger  adeo  debilis  sit,  ut  neque  ambu- 

( 

latione,  neque  equitatione,  neque  rheda  vec¬ 
tatione  se  exercere  possit,  multum  proficiet, 
utpote  qua,  quoties  velit,  aliorum  ope,  sine  fa¬ 
tigatione  exerceatur. 

XCIX.  Vomitio,  quamvis  palpitationes 
cordis  levet,  acrius  tamen  remedium  est, 
quam  quod  tuto  adhiberi  possit. 

C.  Alvum  identidem,  praecipue  si  tarda 
sit,  lenioribus  catharticis,  veluti  magnesia  et 
rheo ,  purgare  expedit.  Si  aeger  plenus  est, 
neque  jam  debilis,  frequente  purgatione  tute 
tenuari  potest,  sed  adhuc  tutius  levi  exercita¬ 
tione. 

CI.  Quaecunque,  sive  remedia  sive  medi¬ 
camenta,  corpus  roborant,  et  minus  irritationi 

opportunum 


DE  DEBILIUM  PALPITATIONE.  59 

opportunum  reddunt,  ea  palpitantibus  utilia 
periculo  comperta  sunt.  Hujus  autem  gene¬ 
ris  caeteris  praepollent  frigidarium  ;  amara  ; 
cinchorue  cortex ;  ferrum  ;  colomba ;  aqua, 
qua  maceratum  chamaemelon  sit,  acido  sul- 
phurico  admisto  grate  acidula  fa&a. 

CII.  Quoties  fceminis,  quibus  cor  inordi¬ 
nate  salit,  menses  supprimuntur,  efficacissima 
remedia  et  medicamenta,  quibus  hi  elician¬ 
tur,  opportune  adhibenda  sunt.  Haec  vero 
nominatim  recensere,  a  re  nostra  alienum  es¬ 
set. 

CIII.  Quando,  denique,  est,  quare,  cordis 
palpitationem  ex  vermibus  alvum  praedanti¬ 
bus  oriri,  opinemur,  oportet  aegrum,  primo 
quoque  tempore,  medicamenta  assumere,  qui¬ 
bus  teterrimae  hae  animantes,  necatae  aut  vi¬ 
vae,  alvo  facessantur  ;  eoque  magis,  quod,  his 


m 

in  alvo  hospitantibus,  regimen  et  medicina 
palpitationem  curare  nequeunt.  Quibus  vero 
medicamentis  vermes,  necati  aut  vivi,  expel¬ 
lantur,  non  nostrum  est  hic  dicere. 


FINIS. 


